હરિવલ્લભદાસ પલંગમાં ગોળ તકિયાનો ટેકો દઇને બેઠા હતા. શાલિની એમની સામે સોફામાં બેઠી એ જ વખતે વિભાકર આવીને હરિવલ્લભદાસની પાસે બેસી ગયો. એનું આગામન શાલિનીને ગમ્યું નહીં. એ છતાં, શરમ છોડીને એણે પપ્પાની સામે જોયું. 'આ વિભો આમારા સુખી સંસારમાં આગ ચાંપે છે.' વિભાકર સામે આંગળી ચીંધીને શાલિનીએ તીણા અવાજે ફરિયાદ કરી. બારણું ખુલ્લું હતું અને બધાએ શાલિનીને અંદર જતાં જોઇ હતી. એનો અવાજ સાંભળીને આદિત્ય, ભાસ્કર, અલકા અને ભાવિકા પણ ત્યાં આવી ગયાં. એ બધાને જોઇને શાલિનીએ ઝનૂનથી ફરિયાદનું પુનરાવર્તન કર્યું. 'સુભાષ ધંધાની લાઇન બદલવા માગતો હતો.